ఇంటర్‌ సప్లిమెంటరీ ఉండదు
Updated : 31/01/2021 05:35 IST
వార్షిక పరీక్షల్లోనే రాయాలి
ఫీజు ప్రకటన జారీతో తేటతెల్లం
ఈనాడు, హైదరాబాద్‌: రాష్ట్రంలో గత విద్యా సంవత్సరం(2019-20) ఇంటర్‌ ప్రథమ సంవత్సరంలో తప్పిన వారు, పాసైనా మార్కులు పెంచుకోవాలనుకున్న(ఇంప్రువ్‌మెంట్‌) వారు మే 1 నుంచి జరిగే వార్షిక పరీక్షలతోపాటు సప్లిమెంటరీ, బెటర్‌మెంట్‌ పరీక్షలు రాసుకోవాల్సిందే. వార్షిక పరీక్షల కంటే ముందుగా విడిగా పరీక్షలు నిర్వహించేది లేదని స్పష్టమైంది. ఇంటర్‌ పరీక్షల ఫీజుకు సంబంధించి ఇంటర్‌బోర్డు శనివారం కాలపట్టిక జారీ చేసింది. తప్పినవారు, బెటర్‌మెంట్‌ వారు కూడా పరీక్షల ఫీజు చెల్లించాలని అందులో పేర్కొంది. ఇంకా 2019, 2020లో ఇంటర్‌ రెండో ఏడాది పాసైన వారు మార్కులు పెంచుకోవాలనుకుంటే బెటర్‌మెంట్‌ రాసుకోవచ్చు. వారికి ఇదే చివరి అవకాశం. గత మార్చి పరీక్షల్లో ఇంటర్‌ మొదటి సంవత్సరం విద్యార్థులు 1,92,172 మంది తప్పారు.
ఎంసెట్‌ రాయబోయే విద్యార్థుల్లో ఆందోళన
ఇంటర్‌లో ప్రధాన సబ్జెక్టుల మార్కులకు ఎంసెట్‌లో 25 శాతం వెయిటేజీ ఉంటుంది. ఇప్పుడు ఒకేసారి ప్రథమ ఏడాదిలో తప్పిన సబ్జెక్టులతోపాటు రెండో ఏడాది పరీక్షలు రాయాలంటే ఒత్తిడికి గురవుతారని నిపుణులు చెబుతున్నారు. ఈసారి ప్రథమ, ద్వితీయ ఇంటర్‌ పరీక్షలు కూడా వరుసగా ఉన్నాయి. మధ్యలో సెలవులు కూడా లేకపోవడంతో విద్యార్థుల్లో ఆందోళన నెలకొంది.
బ్రిడ్జి కోర్సు ఇంకెందుకు?
ఇంటర్‌ బైపీసీ గ్రూపు విద్యార్థులు ఇంజినీరింగ్‌లో బీటెక్‌ బయోటెక్నాలజీలోనూ చేరొచ్చు. వారు ప్రథమ, ద్వితీయ సంవత్సరాల్లో గణితం బ్రిడ్జి కోర్సు పూర్తి చేయడం 2018-19 విద్యా సంవత్సరం వరకు తప్పనిసరిగా ఉండేది. ఆ తర్వాత నుంచి ఆ కోర్సు లేకుండానే బీటెక్‌ బయోటెక్నాలజీలో చేరొచ్చని అఖిల భారత సాంకేతిక విద్యామండలి(ఏఐసీటీఈ) నిర్ణయించింది. దాన్ని పట్టించుకోని ఇంటర్‌బోర్డు యథావిధిగా బ్రిడ్జి కోర్సుకు కూడా ఫీజు చెల్లించాలని నోటిఫికేషన్‌ జారీ చేయడంతో విమర్శలు వస్తున్నాయి.
ఇంటర్‌ పరీక్షల ఫీజు చెల్లింపు గడువు 11
ఇంటర్మీడియట్‌ వార్షిక పరీక్షలు మే 1వ తేదీ నుంచి ప్రారంభం కానుండటంతో వాటికి హాజరయ్యే ప్రథమ, ద్వితీయ సంవత్సరం విద్యార్థులు ఫిబ్రవరి 11వ తేదీ వరకు పరీక్షల రుసుం చెల్లించవచ్చు. రూ.100 ఆలస్య రుసుంతో ఫిబ్రవరి 22 వరకు, రూ.500తో మార్చి 2 వరకు, రూ.వెయ్యితో మార్చి 9 వరకు, రూ.2 వేలతో మార్చి 16 వరకు చెల్లించవచ్చని బోర్డు కార్యదర్శి జలీల్‌ పేర్కొన్నారు. పరీక్ష రుసుం రూ.480 నుంచి రూ.810 వరకు ఉంది. గ్రూపులను బట్టి అది మారుతుంది.
inter supplementary undadu
Updated : 31/01/2021 05:35 IST
vaarshika pareekshallone rayali
feeju prakatana jaareetho tetatellam
eenaadu, hyderabade: rashtramlo gatha vidya samvatsaram(2019-20) inter prathama samvatsaramlo tappina vaaru, pasaina maarkulu penchukovaalanukunna(imprewemente) vaaru mee 1 nunchi jarige vaarshika pareekshalathopaatu supplementary, betarmenti pareekshalu rasukovalsinde. vaarshika pareekshala kante mundugaa vidigaa pareekshalu nirvahinchedi ledani spashtamaindi. inter pareekshala feejuku sambandhinchi intermboardu sanivaaram kaalapattika jaarii chesindi. tappinavaaru, betarmenti vaaru kuudaa pareekshala feeju chellinchaalani andulo perkondi. inka 2019, 2020loo inter rendo edaadi paasaina vaaru maarkulu penchukovaalanukunte betarmenti rasukovachhu. vaariki ide chivari avakaasam. gatha marchi pareekshallo inter modati samvatsaram vidyaarthulu 1,92,172 mandi tappaaru.
emsete rayaboye vidyaarthullo aandolana
intermlo pradhaana sabjektula maarkulaku emsetle 25 saatam vaitagee untundi. ippudu okesari prathama edaadilo tappina sabjektulatopaatu rendo edaadi pareekshalu rayalante ottidiki guravutaarani nipunulu chebutunnaru. eesaari prathama, dviteeya inter pareekshalu kuudaa varusagaa unnaayi. madhyalo selavulu kuudaa lekapovadamto vidyaarthullo aandolana nelakondi.
bridgi korsu inkenduku?
inter bipc groopu vidyaarthulu ingineeringlo beateky biotechnologylonu cherochu. vaaru prathama, dviteeya samvatsaraallo ganitam bridgi korsu puurti cheyadam 2018-19 vidya samvatsaram varaku tappanisarigaa undedi. aa tarvaata nunchi aa korsu lekundane beateky biotechnologylo cherochani akhila bhaarata saanketika vidyaamandali(aicta) nirnayinchindi. daanni pattinchukoni intermboardu yathaavidhigaa bridgi korsuku kuudaa feeju chellinchaalani notificationni jaarii cheyadamtho vimarsalu vastunnaayi.
inter pareekshala feeju chellimpu gaduvu 11
intermediate vaarshika pareekshalu mee 1va tedee nunchi praarambham kaanundatamto vaatiki haajarayye prathama, dviteeya samvatsaram vidyaarthulu fibravari 11va tedee varaku pareekshala rusum chellinchavacchu. roo.100 aalasya rusuntho fibravari 22 varaku, roo.500thoo marchi 2 varaku, roo.veyyitho marchi 9 varaku, roo.2 velatho marchi 16 varaku chellinchavacchani bordu kaaryadarsi jaleele perkonnaru. pareeksha rusum roo.480 nunchi roo.810 varaku undi. groopulanu batti adhi maarutundi.